text: Sønderjyske cementerede andenplads med sejr over Viborg
  11 maj 2016 kl. 17.50
  Onsdag aften cementerede Sønderjyske sin flotte andenplads i Superligaen da de bankede Viborg på hjemmebane.
  I Haderslev fortsætter Sønderjyske sin sejrsmarch i toppen af Superligaen.
  Før aftenens kamp i Haderslev imod Viborg lå de på andenpladsen i tabellen, og onsdag aften cementerede de den position med en 2-0 sejr. Dermed har Sønderjyske 55 point - seks points afstand til de to forfølgere FC Midtjylland og AaB.
   FC Midtjylland spillede sig onsdag aften op på tredjepladsen med en 4-1 sejr i Hobro. 
  I aftenens bundopgør i Aarhus led Esbjerg et kæmpenederlag til AGF på hele 1-5.
  
  